ஹவ்வா

ஹவ்வா ஹெச்.ஜி.ரசூல் ஹெச்.ஜி.ரசூல் ! 1)தனது இடப்பக்க விலாஎலும்பை ! தேடிக் கொண்டிருந்த ஆதம் ! எதிரே நின்ற ஹவ்வாவைப் பார்த்து ! மூர்ச்சையாகி விழுந்தான் ! தன்னிடம் இல்லாத மார்பகங்கள் ! ஹவ்வாவிற்கு எப்படி முளைத்தன..? ! 2)நிகழும் அதியசத்தை கண்ணுற்ற ! ஆதமின் நினைப்பு அலைக்கழிந்தது ! ஒவ்வொரு மாதமும் ரத்தப்பெருக்கால் ! உடல் நனைக்கும் ஹ்வ்வா ! திடீரென ரத்தத்தை நிறுத்துவதெப்படி.. ! தன்னுடம்பில் வெளித்தெரிய ! சுரக்காத ரத்தத்தை ! வரவழைத்துப் பார்த்த ஆதம் ! தன் குறியை ! தானே வெட்டிக் கொண்டான் ! சுன்னத் செய்யபட்ட குறிகள் எங்கும். ! 3)அதிசய மாறுதல்கள் எப்போதும் ! வெட்கி தலை குனிகிறேன் ! இந்திரியத்துளியை கருப்பையில் சுமந்து ! காற்றும் உணவும் கொடுத்து ! குழந்தையைப் பெற்றுப் போடும் போது ! உருமாறும் உடம்பின் வண்ணங்கள் ! மாயஜாலம் காட்டுகிறது ! உயிருக்குள் இன்னொரு உயிர் ! உடலுக்குள் இன்னொரு உடல் ! பிரபஞ்சத்திற்குள் இன்னொரு பிரபஞ்சம் ! முலைப்பால் கசிந்து வழிகையில் ! நாக்கால் நக்கிக் குடித்து ! சிசுவின் அழுகை முடிகிறது. ! எதுவும் யாருக்கும் தெரியவில்லை! முலைப்பால் ரத்தமாகும் ! இன்னொரு ரகசியம்